section_heading: Razmnožavanje
paragraph_text: Ženke postaju spolno zrele s 4-7 godina starosti, kada su 1,2 m dugačke. Mužjaci spolnu zrelost stječu kada narastu na 1,4 m dužine. Nekoliko ženki može dijeliti jedno gnijezdo koje grade uz rub vode kao humak od zemlje i trule vegetacije ili na splavi od plutajućeg bilja. Zajedničko gnijezdo kao strategija omogućava lakšu obranu jaja i mladih. Radi istog cilja, događa se da jedna ženka prihvati hraniteljsku i obrambenu ulogu za mladunce nekoliko parova. Socijalna hijerarhija se uspostavlja već među mladuncima.